At War with Satan

Το At War with Satan είναι το τρίτο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 16 Απριλίου 1984 από τη δισκογραφική εταιρία "Neat Records" και ηχογραφήθηκε στα "Impulse Studios" στο Νιούκασλ. Επανεκδόθηκε το 2002 σε μορφή CD από την "Castle Music" με οκτώ επιπλέον κομμάτια.Επανέκδοση του 2002

Ιστορία του δίσκου
Στις 20 Ιανουαρίου 1984, οι Venom κυκλοφόρησαν το σινγκλ "Warhead", σε τρεις διαφορετικές εκδόσεις, το οποίο έφθασε στο # 3 του Heavy Metal τσαρτ και παρέμεινε για 15 εβδομάδες στο Top-30. Στη συνέχεια, περιόδευσαν στην Ευρώπη με την περιοδεία "The 7 Date Of Hell Tour", με τους Metallica να ανοίγουν τις εμφανίσεις τους.

Στις 16 Μαρτίου 1984, κυκλοφόρησε ο τρίτος τους δίσκος με τίτλο "At War with Satan", ο οποίος σκαρφάλωσε στο # 64 των βρετανικών τσαρτ και το Top-50 στη Σουηδία. Το άλμπουμ αντιμετώπισε προβλήματα διανομής στην Ευρώπη, λόγω του αμφιλεγόμενου εξώφυλλου και του στιχουργικού περιεχομένου του, το οποίο έκανε αναφορές σε σατανιστικά και αποκρυφιστικά θέματα.

Το ομώνυμο τραγούδι, είναι ένα εικοσάλεπτο κομμάτι που καλύπτει όλη την πρώτη πλευρά του άλμπουμ και η δομή του βασίστηκε στο "2112" των Rush. Οι στίχοι επικεντρώνονταν στον δαίμονα Abaddon, φύλακα των πυλών της Κολάσεως, και την επανάσταση του Κάτω Κόσμου εναντίον του Θεού.Milton’s infernal majesty: Postmodern poetics within Venom’s At War With Satan

Το εξώφυλλο του άλμπουμ, θύμιζε σκληρόδετο εξώφυλλο βιβλίου και εκτός του λογότυπου των Venom και του τίτλου του δίσκου, είχε έναν ανάποδο σταυρό. Το συγκρότημα αρνήθηκε πρόταση για να χρησιμοποιήσει τον πίνακα "Satan I" του Χανς Ρουέντι Γκίγκερ, το οποίο χρησιμοποιήθηκε τελικά στο "To Mega Therion" των Celtic Frost, έναν χρόνο αργότερα.

Τον Ιούνιο του 1984, οι Venom έδωσαν την πρώτη τους συναυλία επί βρετανικού εδάφους για την προώθηση του άλμπουμ, στο "Hammersmith Odeon", μία εμφάνιση που κυκλοφόρησε σε μορφή βίντεο με τίτλο "7 Date Of Hell".VENOM - Live at the London Hammersmith Odeon - "Seven Dates Of Hell" Tour '84 - Youtube Ακολούθησε το σινγκλ "Manitou", τον Οκτώβριο του ίδιου έτους και ένα μήνα αργότερα, εκδόθηκε το προαναφερθέν βίντεο.

Στις αρχές του 1985, κυκλοφόρησαν στον Καναδά το ΕΡ "Canadian Assault" μέσω της "Banzai Records" το οποίο μπήκε στο Top-100 των καναδικών τσαρτ. Τον Μάρτιο του ίδιου έτους, ξεκίνησαν την αμερικάνικη περιοδεία τους, η οποία χαρακτηρίστηκε από πολλά προβλήματα. Αρχικά, ο κιθαρίστας Τζέφρι Νταν αρρώστησε, αναγκάζοντας τις προγραμματισμένες εμφανίσεις να αναβληθούν για δύο εβδομάδες. Η κατάσταση του κιθαρίστα χειροτέρεψε και οι Venom συνέχισαν την περιοδεία με προσωρινούς αντικαταστάτες τον Λες Τσίτχαμ των Avenger και τον Ντέιβ Ίργουιν των Fist. Παρ' όλα αυτά, όλες οι συναυλίες τους στον Καναδά πραγματοποιήθηκαν σε κοινό άνω των τριών χιλιάδων θεατών και η απόδοση του συγκροτήματος ήταν πολύ καλή. Κατά τη διάρκεια της συγκεκριμένης περιοδείας, εμφανίστηκαν στο "Studio 54" της Νέας Υόρκης, το οποίο μόλις είχε ανοίξει σαν ροκ κλαμπ, με τους Venom να είναι το πρώτο συγκρότημα που έπαιξε εκεί.Combat Tour Video - Venom, Slayer, Exodus. Live at Studio 54. - Youtube

Λίστα Τραγουδιών
Αρχική έκδοση
1. At War with Satan (Dunn, Lant) - 19:57
2. Rip Ride (Dunn, Lant) - 3:09
3. Genocide (Dunn, Lant) - 2:59
4. Cry Wolf (Dunn, Lant) - 4:19
5. Stand Up (And Be Counted) (Dunn, Lant) - 3:32
6. Women, Leather and Hell (Dunn, Lant) - 3:21
7. Aaaaaarrghh (Dunn, Lant) - 2:25

Επανέκδοση του 2002
8. At War with Satan (TV Adverts) (Dunn, Lant) - 1:04
9. Warhead (Dunn, Lant) - 3:40
10. Lady Lust (Dunn, Lant) - 2:48
11. The Seven Gates of Hell (Dunn, Lant) - 5:28
12. Manitou (Dunn, Lant) - 4:42
13. Woman (Dunn, Lant) - 2:56
14. Dead of the Night (Dunn, Lant) - 4:09
15. Manitou (Abbey Road uncut mix) (Dunn, Lant) - 4:49

Θέσεις τσαρτ
At War with Satan (άλμπουμ)

Επίσημη κυκλοφορία: 16 Μαρτίου 1984
ΧώραΘέση Σουηδία swedishcharts.com - Venom - At War With Satan  48 Ηνωμένο Βασίλειο VENOM | Artist | Official Charts  64

Μέλη των Venom
Το "At War with Satan" ηχογραφήθηκε από τους εξής μουσικούς:
 Cronos - φωνητικά, μπάσο
 Mantas - κιθάρα
 Abaddon - τύμπανα

Παραπομπές

Πηγές
 At War with Satan - Venom | Songs, Reviews, Credits, Awards | AllMusic
 Venom - At War with Satan - Encyclopaedia Metallum: The Metal Archives
 Venom - At War with Satan (album review) | Sputnikmusic
 History Part 2. Venom Collector Page venom black metal

Κατηγορία:Δισκογραφία των Venom
Κατηγορία:Άλμπουμ του 1984